Likumprojekts

### Grozījumi Valsts sociālo pabalstu likumā

### Izdarīt [Valsts sociālo pabalstu likumā](https://likumi.lv/ta/id/68488-socialo-pakalpojumu-un-socialas-palidzibas-likums) (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 5., 24. nr.; 2005, 22., 24. nr.; 2006, 7. nr.; 2007, 22., 24. nr.; 2009, 15., 23. nr.; Latvijas Vēstnesis, 2010, 47. nr.; 2012, 190. nr.; 2013, 217., 228. nr.; 2014, 183. nr.; 2015, 127. nr.; 2016, 241. nr.; 2017, 242. nr.; 2019, 45., 75. nr.; 2020, 240.A nr.) šādus grozījumus:

1. 6.pantā:

aizstāt otrajā daļā skaitli “15” ar skaitli “16”;

izteikt 2.1 daļu šādā redakcijā:

“(21) Ģimenes valsts pabalstu par bērnu ar invaliditāti vecumā no viena gada līdz 18 gadiem piešķir no dienas, kad bērnam noteikta invaliditāte, un turpina izmaksāt līdz dienai, kad viņš sasniedz 20 gadu vecumu, ja personai arī pēc 18 gadu vecuma sasniegšanas ir noteikta invaliditāte. Ģimenes valsts pabalsta par bērnu ar invaliditāti izmaksu pārtrauc, ja persona, par kuru ģimenes valsts pabalsts piešķirts, stājas laulībā.​”;

papildināt pantu ar 2.2 daļu šādā redakcijā:

“(22) Ģimenes valsts pabalsta apmērs ir:

1) par vienu bērnu – 25 euro mēnesī;

2) par diviem bērniem – 100 euro mēnesī;

3) par trīs bērniem – 225 euro mēnesī;

4) par četriem un vairāk bērniem – 100 euro mēnesī par katru bērnu.”;

svītrot ceturto daļu.

1. Papildināt 7.1 panta pirmo daļu pēc vārdiem “noteikusi invaliditāti un” ar vārdiem “atbilstoši Ministru kabineta noteiktajiem kritērijiem”.
2. Papildināt 16.panta pirmo daļu ar otro teikumu šādā redakcijā:

„Šā likuma 6. pantā noteikto pabalstu un piemaksu pie ģimenes valsts pabalsta par bērnu ar invaliditāti piešķir vecāka, kurš saņem ģimenes valsts pabalstu, laulātajam, ja bērna vecāks iesniedz Valsts sociālās apdrošināšanas aģentūrā iesniegumu par atteikšanos no minētā pabalsta saņemšanas un laulātais, kurš nav bērna vecāks, iesniedz iesniegumu ģimenes valsts pabalsta saņemšanai par sava laulātā bērnu.”

1. 18.pantā:

papildināt pirmās daļas pirmo teikumu pēc vārdiem “sociālais pabalsts” ar vārdiem „izņemot šā likuma 6.pantā minētais pabalsts”;

papildināt pantu ar 1.1 daļu šādā redakcijā:

“(1¹) Šā likuma 6.pantā minētais pabalsts pieprasāms 24 mēnešu laikā no tiesību rašanās dienas. Ja šis termiņš ir nokavēts, ikmēneša pabalstu izmaksā tikai par iepriekšējiem 24 mēnešiem, skaitot no pabalsta pieprasīšanas dienas.”

1. Papildināt 20.pantu ar 1.1 daļu šādā redakcijā:

“(11) Šā likuma 16.panta pirmās daļas otrajā teikumā minētā pabalsta un piemaksas pie ģimenes valsts pabalsta par bērnu ar invaliditāti izmaksu laulātajam pārtrauc arī tad, ja:

1. Valsts sociālās apdrošināšanas aģentūrā saņemts otra laulātā, iesniegums par ģimenes valsts pabalsta piešķiršanu;
2. ir miris otrs laulātais;
3. otram laulātajam ir pārtrauktas vai atņemtas aizgādības tiesības pār bērnu, par kuru laulātajam ir piešķirts ģimenes valsts pabalsts.”
4. Papildināt pārejas noteikumus ar 35. un 36.punktu šādā redakcijā:

“35. Grozījums šā likuma 6.panta otrajā daļā, aizstājot skaitli „15” ar skaitli „16”, minētā panta papildināšana ar 2.2 daļu un ceturtās daļas svītrošana, šā likuma 16.panta pirmās daļas papildināšana ar otro teikumu, grozījums šā likuma 18.panta pirmajā daļā un minētā panta papildināšana ar 1.1 daļu, paredzot, ka ģimenes valsts pabalstu var pieprasīt 24 mēnešu laikā no tiesību rašanās dienas, kā arī 20.panta papildināšana ar 1.1 daļu stājas spēkā 2022.gada 1.janvārī.

36. Ģimenes valsts pabalstu, kas piešķirts un izmaksājams par laika periodu līdz 2022.gada 1.janvārim, Valsts sociālās apdrošināšanas aģentūra izmaksā tādā apmērā un kārtībā, kāda noteikta līdz 2021.gada 31.decembrim.”

Likums stājas spēkā nākamajā dienā pēc tā izsludināšanas.

Iesniedzējs:

labklājības ministre R.Petraviča

Vīza: valsts sekretārs I.Alliks

Rita.Paršova

67782954

Rita.Paršova@lm.gov.lv